એક પ્રાઇવેટ કંપનીમાં કામ કરતો ભાસ્કર મોરે તેની કંપનીના લગભગ પંચાવન લાખ રૂપિયા ભરેલી બૅગ ઑફિસના એક ક્લાયન્ટને આપવા ભુલેશ્વર જઈ રહ્યો હતો ત્યારે તેને ખેતવાડીમાં ચાર અજાણ્યા શખ્સોએ લૂંટી લીધો હતો. ડી. બી. માર્ગ પોલીસના જણાવ્યા મુજબ મુલુંડમાં આવેલી બિલ્ડ કૉમ નામની કંપનીમાં કામ કરતો ભાસ્કર સોમવારે કંપનીની ફોર-વ્હીલર ગાડીમાં પંચાવન લાખ રૂપિયા ભુલેશ્વરમાં એક ક્લાયન્ટને આપવા જઈ રહ્યો હતો ત્યારે સાંજે ખેતવાડીમાં બૅક રોડ પર ચાર અજાણ્યા શખ્સોએ જબરદસ્તીથી તેની ગાડી રોકાવી હતી અને તેને મારી નાખવાની ધમકી આપી તેની પાસે રહેલા પંચાવન લાખ રૂપિયા ભરેલી બૅગ, નોકિયા મોબાઇલ, તેણે પહેરેલી સોનાની ચેઇન સહિત પાંચ હજાર રોકડા મળીને કુલ ૫૫,૧૯,૦૦૦ રૂપિયાની માલમતા લઈને ભાગી છૂટ્યાં હતા.